Aquest mòdul permet crear llesques i particions als discs connectats a un sistema FreeBSD. Hi ha tres nivells d'objectes que s'han de gestionar en un sistema FreeBSD, comparat amb només dos en Linux:

Discs
  Un disc és una unitat física connectada al sistema, bé internament, bé a través d'un bus extern com ara USB. Els discs poden ser SCSI o IDE.

Llesques
  Una llesca és una part del disc l'extensió de la qual està emmagatzemada a la taula de particions del disc. En un sistema Linux o Windows, s'anomenen "Particions".

Partició
  Una llesca pot contenir fins a quatre particions, cadascuna de les quals pot contenir un sistema de fitxers o bé es pot utilitzar com a memòria virtual.

Després d'afegir un nou disc al sistema, primer cal que li afegeixis una llesca (o canviar la llesca existent al tipus BSD/386), i llavors afegir-li una partició del tipus 4.2BSD dins de la llesca.

Les mides i rangs dels discs, llesques i particions es mesuren totes en blocs, que típicament tenen una mida de 512 bytes.